text: কাত্তারা অবতল (Qattara Depression) উত্তর-পূর্ব সাহারা তথা লিবীয় মরুভূমির একাংশ যা উত্তর-পশ্চিম মিশরে অবস্থিত। এটি লবণ হ্রদ ও জলাভূমিতে পূর্ণ একটি বিরাট বালুময় এলাকা। এর মোট আয়তন প্রায় ১৮ হাজার বর্গকিলোমিটার। এর ভেতর দিয়ে কোন যানবাহন চলাচল করতে পারে না। অবতল এই এলাকাটি সমুদ্র সমতল থেকে ১৩৩ মিটার নিচে অবস্থিত। এখানে আফ্রিকার ২য় গভীরতম বিন্দু অবস্থিত।
  
  বিষয়শ্রেণী:মিশরের মরুভূমি
title: কাত্তারা অবতল